**UZŅĒMUMA LĪGUMS***par Daugavpils 17.vidusskolas pārbūves projekta aktualizāciju*

Daugavpilī, 2017. gada \_\_\_\_.jūnijā

 **Daugavpils pilsētas Izglītības pārvalde**, reģ.Nr.90009737220, juridiskā adrese: Saules iela 7, Daugavpils, tās vadītājas **Marinas Isupovas** personā, kura rīkojas saskaņā ar Nolikumu, no vienas puses (turpmāk – Pasūtītājs), un

 **SIA “Celtniecības projektu vadība”,** reģ.Nr.41503040735, juridiskā adrese: Vaļņu iela 4C, Daugavpils, tās valdes locekļa **Vjačeslava Prokopkina** personā, no otras puses (turpmāk – Izpildītājs), abi kopā un katrs atsevišķi turpmāk šā līguma tekstā saukti par Pusēm, pamatojoties uz Daugavpils pilsētas domes veiktā **atklātā konkursa “Daugavpils 17.vidusskolas pārbūves projekta aktualizācija un būvdarbi”, identifikācijas numurs DPD 2017/18**, rezultātiem un Izpildītāja iesniegto piedāvājumu, noslēdz šādu līgumu:

**I. Līguma priekšmets**

1. Pasūtītājs uzdod, un Izpildītājs apņemas veikt **Daugavpils 17.vidusskolas pārbūves projekta aktualizāciju (turpmāk – Dokumentācija), saskaņā ar Tehnisko specifikāciju un pretendenta iesniegto piedāvājumu**, ievērojot visus šī Līguma nosacījumus un pretendenta konkursam iesniegto piedāvājumu, kas ir līguma neatņemama sastāvdaļa (pielikums). Izpildītājs apņemas veikt būvdarbus un autoruzraudzību pēc būvdarbu uzsākšanas uz būvdarbu veikšanas laiku (līdz objekta nodošanai Pasūtītājam). Būvniecība un autoruzraudzība ir jāveic atbilstoši normatīvajiem aktiem. Par būvniecības un autoruzraudzības veikšanu puses slēdz atsevišķus līgumus.
2. Dokumentācijas izstrāde ietver sekojošu pakalpojumu apjomu:
	1. Dokumentācijas izstrāde saskaņā ar iepirkuma tehnisko specifikāciju un Pasūtītāja prasībām;
	2. Dokumentācijas izstrāde, izmantojot savus darbiniekus un materiālus.
	3. būvprojekta saskaņošana Būvvaldē – saskaņojuma saņemšana par projektēšanas nosacījumu izpildi. Ar šo līgumu Izpildītājs ir pilnvarots pārstāvēt Pasūtītāju būvvaldē jautājumos, kas saistīti ar būvniecības dokumentācijas saskaņošanu.

**II. Darbu izpildes termiņš**

1. Līgums stājas spēkā ar tā parakstīšanas brīdi un darbojas līdz pilnīgai saistību izpildei;
2. Dokumentācija ir izstrādājama pēc iespējas ātrāk, bet ne vēlāk kā šādos termiņos:
	1. būvprojekts minimālā sastāvā – **30 (trīsdesmit)** dienu laikā (no līguma noslēgšanas dienas);
	2. būvprojekta iesniegšana Pasūtītājam ekspertīzes veikšanai – **90 (deviņdesmit)** dienu laikā (no līguma noslēgšanas dienas);
	3. būvprojekta ar pozitīvu ekspertīzes slēdzienu iesniegšanas termiņš – **30 (trīsdesmit)** dienas pēc būvprojekta ekspertīzes pirmā slēdziena saņemšanas;
	4. līguma izpildes gala termiņš (būvvaldē saskaņotais būvprojekts) – **30 (trīsdesmit)** dienas pēc būvprojekta ekspertīzes pozitīvā slēdziena saņemšanas.
3. Pasūtītājs iegūst pilnas īpašuma tiesības (autortiesības) uz visu Izpildītāja līguma ietvaros izstrādātās dokumentācijas kopumu.

**III. Līguma summa un norēķinu kārtība**

1. Līguma summa par projektēšanas darbiem atbilstoši Finanšu piedāvājumam tiek noteikta **EUR 19 850,00** (deviņpadsmit tūkstoši astoņi simti piecdesmit *euro* un 00 centi) bez PVN. Kopējā līguma summa sastāda **EUR 24 018,50** (divdesmit četri tūkstoši astoņpadsmit *euro* un 50 centi), tai skaitā PVN 21 % (divdesmit viens procents) EUR 4 168,50 (četri tūkstoši viens simts sešdesmit astoņi *euro* un 50 centi).
2. Samaksas kārtība:
	1. **Maksājums 15%** apmērā no līguma summas tiks veikts 30 (trīsdesmit) dienu laikā pēc Būvprojekta minimālā sastāvā iesniegšanas pasūtītājam, būvatļaujas saņemšanas, pieņemšanas – nodošanas akta parakstīšanas un rēķina saņemšanas;
	2. **Maksājums 35%** apmērā no līguma summas tiks veikts 30 (trīsdesmit) dienu laikā pēc Būvprojekta iesniegšanas Pasūtītājam ekspertīzes veikšanai, pieņemšanas-nodošanas akta parakstīšanas un rēķina saņemšanas;
	3. **Maksājums 50%** apmērā no līguma summas tiks veikts 30 (trīsdesmit) dienu laikā pēc līguma pilnīgas izpildes, Darba pieņemšanas- nodošanas akta parakstīšanas un rēķina saņemšanas..
3. Gadījumā, ja tiek mainīta Latvijas Republikas nodokļu likumdošana, Puses vienojas atstāt nemainīgu Līguma noteikto samaksu bez PVN par darbu. Šādu grozījumu gadījumā tiek mainīta Līguma kopējā summa atbilstoši nodokļu likmes izmaiņām.

**IV. Dokumentācijas nodošanas un pieņemšanas kārtība**

1. Dokumentācija tiek izsniegta 4 (četros) eksemplāros, kā arī digitālā formātā.
2. Dokumentācijas iesniegšana Pasūtītājam tiek fiksēta ar dokumentācijas nodošanas aktu.
3. Pasūtītājs apliecina Dokumentācijas saņemšanu, parakstot dokumentācijas nodošanas aktu.
4. Pasūtītājam jāsaskaņo iesniegtā Dokumentācija vai jāiesniedz rakstisks ziņojums Izpildītājam par neatbilstību un nepieciešamajiem labojumiem 5 (piecu) darba dienu laikā pēc Dokumentācijas saņemšanas.
5. Šajā Līgumā noteikto darbu izpilde tiek fiksēta ar nodošanas aktu.
	1. Pasūtītājs paraksta Darba pieņemšanas – nodošanas aktu 5 (piecu) darba dienu laikā pēc tā saņemšanas vai arī rakstiskā veidā norāda uz Dokumentācijas neatbilstību Līguma prasībām.
	2. Pamatotu pretenziju gadījumā Puses sastāda aktu par nepieciešamajiem labojumiem un papildinājumiem izstrādātajā Dokumentācijā, un to izpildes termiņiem.
6. Visas izmaiņas saskaņotā Dokumentācijā Pasūtītājs pieprasa Izpildītājam ar rakstisku ziņojumu, ko parakstījis Pasūtītājs vai tā pilnvarotā persona.
7. Pēc projekta dokumentācijas saskaņošanas, Puses slēdz līgumu par būvdarbu veikšanu atbilstoši konkursa Nolikumam pievienotajam paraugam un līgumu par autoruzraudzības veikšanu.Autoruzraudzības līguma pamatnosacījumi:
	1. līgumu slēdz atbilstoši konkursā piedāvātajai līguma summai;
	2. līgumu slēdz uz būvdarbu izpildes līguma laikposmu;
	3. līgumā nosaka šādu apmaksas kārtību: katru mēnesi, proporcionāli izpildīto būvdarbu vērtībai; pēdējais maksājums 20 (divdesmit) kalendāro dienu laikā pēc visu būvdarbu izpildes un nodošanas.
8. Pretendents slēdz līgumu par būvniecības darbu veikšanu un autoruzraudzību, projektēšanas līguma līgumsaistību nodrošinājuma garantijas spēkā esības laikā. Ja pretendents atsakās slēgt līgumu, tas zaudē līguma nodrošinājumu.
9. Būvdarbu izpildes līguma slēgšanas pamatnosacījumi: Objektīvas nepieciešamības gadījumā (ja provizoriskie būvdarbu apjomi tika neprecīzi aprēķināti) slēdzot būvdarbu izpildes līgumu vai līguma izpildes laikā, puses ir tiesīgas samazināt būvdarbu apjomus (bet ne vairāk kā 15 procentu apmērā no kopējās līguma summas), attiecīgi samazinot līguma summu, pamatojoties uz izcenojumiem, kas ir noteikti Būvuzņēmēja piedāvājumā atklātam konkursam. Nepieciešamības gadījumā (ja provizoriskie būvdarbu apjomi tika neprecīzi aprēķināti) puses ir tiesīgas attiecīgi palielināt būvdarbu apjomus (bet ne vairāk kā 15 procentu apmērā no kopējās līguma summas), vai novirzīt ieekonomētos līdzekļus (pamatojoties uz izcenojumiem, kas ir noteikti Būvuzņēmēja piedāvājumā atklātam konkursam) iepriekš paredzētajiem darbu veidiem, kuru apjoms ir palielinājies nolūkā sasniegt projekta mērķus. Tiks apmaksāti tikai tādi darbi, kuri sākotnēji bija ietverti darbu daudzumu sarakstos, bet kuru apjoms ir palielinājies. Attiecībā uz papildu darbiem, kas sākotnēji iepirkuma dokumentācijā nebija paredzēti, atbilstoši to līgumcenai tiks veikts jauns iepirkums, piemērojot Publisko iepirkumu likuma regulējumu.
10. Pasūtītājs ir tiesīgs atteikties slēgt būvdarbu līgumu, ja atbilstoši būvprojektā noteiktajiem risinājumiem un būvdarbu apjomiem, ir nepieciešams izdarīt tik būtiskus grozījumus slēdzamajā būvdarbu līgumā, palielinot vai samazinot specifikācijā sākotnēji noteiktos būvdarbu apjomus, kurus nav iespējams izdarīt nepārsniedzot konkursa Nolikumā noteikto pieļaujamo grozījumu deviāciju (skat. Līguma 17.punktu).

**V. Izpildītāja pienākumi un tiesības**

1. Izpildītājam jāizstrādā Dokumentācija atbilstoši šī Līguma nosacījumiem.
2. Sagatavojot Dokumentāciju, Izpildītājam jāievēro spēkā esošie normatīvie akti, Līguma Pielikuma noteikumi un Pasūtītāja norādījumi.
3. Izpildītājs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
4. Izpildītājs apņemas nodrošināt savu dalību Pasūtītāja rīkojamās sapulcēs Līguma izpildes laikā.
5. Līguma izpildes laikā Izpildītājs var nomainīt iepirkumam iesniegtajā piedāvājuma nominētus speciālistu/us vienīgi ar Pasūtītāja rakstveida piekrišanu. Pasūtītājs neakceptē personāla nomaiņu, ja piedāvātais personāls neatbilst iepirkuma dokumentos noteiktajām prasībām, kas attiecas uz piegādātāja personālu.

**VI. Pasūtītāja pienākumi un tiesības**

1. Pasūtītājam jāsniedz visa nepieciešamā dokumentācija un informācija, kas nepieciešama Dokumentācijas izstrādāšanai pēc iespējas īsākā laika periodā. Pasūtītājs ir atbildīgs par iesniegtās dokumentācijas un informācijas pareizību, Izpildītājs pieņem to kā pareizu un nav atbildīgs par šīs informācijas atbilstības pārbaudi.
2. Pasūtītāja sagatavotajai tehniskajai specifikācijai jāatbilst normatīvajiem aktiem.
3. Pasūtītājs nodrošina Izpildītāja piekļūšanu objektam šī Līguma izpildes laikā.
4. Pasūtītājam ir tiesības izvirzīt pretenzijas par Dokumentāciju, ja tā pilnīgi vai daļēji neatbilst Līguma pielikumam, normatīvajiem aktiem vai satur kļūdainus risinājumus.

**VII. Pušu atbildība**

1. Puses ir atbildīgas par šajā Līgumā norādīto saistību pildīšanu, kā arī Latvijas Republikas un Eiropas Savienības likumdošanas ievērošanu. Pušu saistības pret otru Pusi vai trešajām personām ietver atbildību par zaudējumiem, kas nodarīti otrajai Pusei vai trešajām personām saskaņā ar Latvijas Republikas likumdošanu.
2. Izpildītāja atbildība kļūdainu risinājumu gadījumā ietver nepieciešamo korekciju izstrādāšanu Dokumentācijā bez papildu izmaksām Pasūtītājam.
3. Ja Izpildītājs nokavē līguma izpildes posmu termiņus, Pasūtītājs, veicot norēķinu no izmaksājamās summas ir tiesīgs ieturēt līgumsodu **0,2%** apmērā no maksājuma vērtības par katru nokavēto dienu, bet ne vairāk kā **10%** (desmit procentus) no kopējās līguma summas.
4. Ja Pasūtītājs kavē šajā līgumā noteiktos maksājumus, tas maksā izpildītājam līgumsodu **0,2 %** (nulle komats divu procentu) apmērā no neveiktās maksājuma summas par katru nokavēto dienu, bet ne vairāk kā **10%** (desmit procentus) no kopējās līguma summas.
5. Par līgumsaistību izpildes nodrošinājuma savlaicīgu neiesniegšanu, Izpildītājs maksā Pasūtītājam **EUR 100 (simts *euro*)** par katru nokavēto dienu.

**VIII. Līguma nodrošinājums**

1. Izpildītājs **5 (piecu)** dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **10% (desmit procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma izpildes garantiju Pasūtītājs var izmantot līgumsoda ieturēšanai, gadījumā, ja Izpildītājs atsakās izpildīt līgumu vai līgums tiek vienpusēji izbeigts kavējuma vai neizpildes dēļ.
2. Izpildītājs uztur garantiju spēkā visā līguma darbības laikā, līdz būvdarbu un autoruzraudzības līgumu noslēgšana, nodrošinot, ka garantijas spēkā esības laiks ir vismaz **8 (astoņi) mēneši**.
3. Līguma nodrošinājuma garantijas oriģinālu Pasūtītājs atgriež pēc Izpildītāja pieprasījuma pēc tās termiņa iztecējuma.

**VIII. Līguma apturēšana, izbeigšana, izpilde**

1. Jebkura Puse ir tiesīga vienpusēji apturēt Līguma darbību, pārtraucot savu saistību izpildi saskaņā ar šo Līgumu, rakstiski paziņojot par to otrai Pusei, ja otra Puse nav izpildījusi saistību, kas tieši apgrūtina pirmās Puses savlaicīgu saistību izpildi.
2. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā **5 (piecas) kalendārās dienas** iepriekš un neatlīdzinot zaudējumus, šādos gadījumos:
	1. Izpildītājs 10 (desmit) darba dienu laikā no pamatota brīdinājuma saņemšanas, nav izpildījis vienu vai vairākas ar Līgumu noteiktās saistības, vai pēc Pasūtītāja rakstveida brīdinājuma saņemšanas un tajā norādīto pārkāpumu novēršanas atkārtoti ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un likumīgu prasību par pārkāpumu novēršanu;
	2. Izpildītājs nokavē līguma atsevišķo posmu izpildi vairāk kā par 30 dienām. Līgums tomēr netiek izbeigts, ja Izpildītājs pierāda, ka nav vainojams kavējumā;
	3. pret Izpildītāju tiek iesniegta prasība par atzīšanu par maksātnespējīgu (izņemot gadījumu, ja tiek piemērota sanācija) vai uzsākta tā likvidācija;
	4. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
3. Līguma izbeigšanas gadījumā Izpildītājs zaudē līguma saistību izpildes garantiju.
4. Līgums tiek uzskatīts par izpildītu, kad Puses ir pilnā apmērā izpildījušas šī Līguma saistības.

**IX. Strīdu izšķiršanas kārtība**

1. Strīdus, kas Pusēm rodas šī Līguma sakarā, vispirms jāmēģina atrisināt Pusēm vienojoties.
2. Ja Puses nevar panākt kopīgi pieņemamu risinājumu, strīdīgais jautājums izskatāms tiesā saskaņā ar Latvijas Republikā spēkā esošajiem normatīvajiem aktiem.

**X. Nepārvarama vara**

1. Puses nav atbildīgas, iestājoties nepārvaramas varas apstākļiem, tādiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par Izpildītāja faktiski padarīto darbu.

**XI. Citi noteikumi**

1. Piemērojamie tiesību akti un Līguma valoda:
	1. Šis Līgums tiek slēgts saskaņā ar Latvijas Republikā spēkā esošajiem normatīvajiem aktiem.
	2. Šī Līguma valoda ir Latvijas Republikas valsts valoda.
	3. Dokumentācijas valoda ir Latvijas Republikas valsts valoda.
	4. Ja ir nepieciešamsdokumentācijas tulkojums svešvalodā, tas tiek veikts pēc līgumslēdzēju pušu atsevišķas vienošanās.
2. Lai sekmīgi vadītu šī Līguma izpildi, Izpildītājs un Pasūtītājs nozīmē kontaktpersonas, kurām ir tiesības darboties Pušu vārdā saistībā ar šo Līgumu. Pusēm ir tiesības nomainīt kontaktpersonas, savlaicīgi par to brīdinot otru Pusi.
3. Pušu kontaktpersonas:

|  |  |
| --- | --- |
| **Pasūtītāju pārstāv:** | **Izpildītāju pārstāv:** |
| Vārds, uzvārds: Vitālijs Kalniņš | Vārds, uzvārds: Vjačeslavs Prokopkins |
| Amats: BūvinženierisTālrunis: 29443346 | Amats: Valdes loceklisTālrunis: 654 07407 |
| Fakss: 654-07431 | Fakss: 654 07407 |
| e-pasts: vitalijs.kalnins@ip.daugavpils.lv  | e-pasts: cpv-sia@inbox.lv  |

1. Apakšuzņēmēji: Izpildītājs ir atbildīgs par Dokumentācijas izstrādāšanu un pakalpojumiem, ko veic tā Apakšuzņēmēji. Atbilstoši pretendenta piedāvājumam, pretendents iesaista projektēšanas līguma izpildē apakšuzņēmēju **SIA “Attīstības grupa”**, reģ.Nr.41503028910, juridiskā adrese:, Mendeļejeva iela 15, Daugavpils un piedāvājumā norādītos apakšuzņēmēja būvspeciālistus, kuriem ir tiesības veikt līguma priekšmetā paredzētos projektēšanas darbus
2. Būvuzņēmējs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. **[[1]](#footnote-1)**
	1. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
	2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
		2. tiek nomainīts apakšuzņēmējs, uz kura iespējām Būvuzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Būvuzņēmējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
		3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
		4. apakšuzņēmēja maiņas rezultātā tiktu izdarīti tādi grozījumi Būvuzņēmēja konkursam iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	4. Pasūtītājs pieņem lēmumu atļaut vai atteikt Būvuzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
	5. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Būvuzņēmējs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Būvuzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
3. Nepieciešamības gadījumā Izpildītājs izstrādā papildu risinājumus. Ja papildu risinājumus (t.sk. detalizēto rasējumu, ja attiecināms) izstrādā apakšuzņēmējs vai trešā puse, tie saskaņojami ar Izpildītāju.
4. Visi paziņojumi, lūgumi, prasības un cita korespondence šī Līguma saistībā notiek rakstveidā.
5. Šis Līgums ir noformēts uz 7 (septiņām) lapām 2 (divos) eksemplāros ar projektēšanas uzdevumu un pretendenta piedāvājuma kopiju pielikumā, un tiem ir līdzvērtīgs juridisks spēks. Visi pielikumi pie šī Līguma, kas sastādīti rakstveidā un ir abu Pušu parakstīti, ir šī Līguma neatņemama sastāvdaļa.
6. Līguma labojumi, grozījumi un papildu vienošanās ir spēkā tikai tad, ja tie ir noformēti rakstveidā un tos ir parakstījušas abas Puses.
7. Līguma pielikumi:
	1. Projektēšanas uzdevums uz 9 lapām;
	2. Pretendenta piedāvājuma kopija uz 47 lapām (atsevišķs dokuments);
	3. Aktualizējamā projekta dokumentācija (atsevišķs dokuments).

**XII. Pušu juridiskās adreses, norēķinu konti un paraksti:**

|  |  |
| --- | --- |
| **Pasūtītājs:****Daugavpils pilsētas Izglītības pārvalde**reģ.Nr. 90009737220Saules iela 7, Daugavpils, LV – 5401Vadītāja M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA “Celtniecības projektu vadība”**reģ.Nr.41503040735Vaļņu iela 4C, Daugavpils, LV - 5401Valdes loceklis V.Prokopkins \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Pielikums
2017.gada \_\_\_\_.jūnija uzņēmuma līgumam
par Daugavpils 17.vidusskolas pārbūves projekta aktualizāciju

**TEHNISKĀ SPECIFIKĀCIJA**

**Projektēšanas uzdevums**

 Veikt būvprojekta aktualizāciju, pamatojoties uz projektēšanas uzdevumu, institūciju izdotajiem tehniskajiem un īpašajiem noteikumiem, Būvniecības likumu, kā arī vadoties pēc Ministru kabineta noteikumiem Nr.500 „Vispārīgie būvnoteikumi”, Nr.529 „Ēku būvnoteikumi”, LBN 208-15 „Publiskās būves”, LBN 002-15 “Ēku norobežojošo konstrukciju siltumtehnika”, LBN 201-15 „Būvju ugunsdrošība”, LBN 221-15 "Ēku iekšējais ūdensvads un kanalizācija", LBN 231-15 “Dzīvojamo un publisko ēku apkure un ventilācija”, ievērojot specifiskā atbalsta mērķa 4.2.2. “Atbilstoši pašvaldības integrētajām attīstības programmā sekmēt energoefektivitātes paaugstināšanu un AER izmantošanu pašvaldību ēkās” nosacījumus un citus pastāvošos Latvijas būvnormatīvus LBN, tehniskos normatīvus un standartus. Izpildītājs savu pilnvaru un atbildības robežās pieprasīs tehniskos noteikumus no institūcijām, kuras tiks norādītas Daugavpils pilsētas domes pilsētplānošanas un būvniecības departamenta izsniegtajā būvatļaujā.

Projekts jāaktualizē pilnā komplektācijā atbilstoši LBN 202-15 „Būvprojekta saturs un noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus, būvuzraudzību.

 Izpildītājs veiks Projekta saskaņošanu ar pasūtītāju, ēkas izmantotāju, institūcijām, kuras izdevušas tehniskos un īpašos nosacījumus, Daugavpils pilsētas galveno arhitekti, pilsētas galveno mākslinieku. Saņemot negatīvu ekspertīzes atzinumu, pasūtītājs nodod būvprojektu tā izstrādātājam neatbilstību novēršanai. Nododot būvi ekspluatācijā, izsniegs ēkas pagaidu energosertifikātu. Pretendents sagatavos detalizētu būvizmaksu tāmi atbilstoši MK noteikumu Nr.330 “Noteikumi par Latvijas būvnormatīvu LBN 501-15 "Būvizmaksu noteikšanas kārtība"”, kas turpmāk būs kā neatņemams pielikums būvdarbu “Daugavpils 17. vidusskolas ēkas pārbūve - aktu zāles telpu bloka izbūve Valmieras ielā 5, Daugavpilī” līgumam.

Pasūtītāja būvniecības koptāmes sastāvā paredzēt arī autoruzraudzības, jaunas aktualizētas, kadastrālās uzmērīšanas lietas dokumentācijas sagatavošanas izmaksas. Piedāvātajai autoruzraudzības izmaksu pozīcijai jābūt fiksētai un to nedrīkst pārrēķināt.

|  |  |  |
| --- | --- | --- |
| **1.** | **BŪVPROJEKTA****NOSAUKUMS** | **Daugavpils 17. vidusskolas ēkas pārbūve - aktu zāles telpu bloka izbūve** **Valmieras ielā 5, Daugavpilī**  |
| **2.** | **BŪVPROJEKTS PA BŪVES KĀRTĀM** | **Nē** |
| **3.** | **OBJEKTA ADRESE** | Valmieras iela 5, Daugavpils, zemes vienībaskadastra Nr. 0500 004 0402 |
| **4** | **BŪVES VEIDS** | JAUNBŪVE | ATJAUNOŠANA | PĀRBŪVE | RESTAURĀCIJA | NOJAUKŠANA | CITI |
|  |  | **Jā** |  |  |  |
| **5.** | **BŪVES GRUPA** | III grupas ēka |
| **6.** | **OBJEKTA FUNKCIJA UN PARAMETRI** | Administratīva ēka (kods 1220 Biroju ēkas)**Parametri:** Zemes gabala platība: 5081m2 |
| **7.** | **PASŪTĪTĀJS** | Daugavpils pilsētas Izglītības pārvalde |
| **8.** | **PASŪTĪTĀJA ATBILDĪGAIS****PĀRSTĀVIS** | Vitālijs Kalniņš, Daugavpils pilsētas Izglītības pārvaldes saimnieciskā nodrošinājuma daļas būvinženieris, tālr.: 654 40576, vitalijs.kalnins@ip.daugavpils.lv |
| **9.** | **BŪVPROJEKTĒŠANAS STADIJA** | Būvprojekta aktualizācijas stadijā ir obligāti jākonsultējas ar Pasūtītāju, Daugavpils 17. vidusskolas administrāciju |
| **10.** | **TIPVEIDA RISINĀJUMA****PIELIETOJUMS** | **NĒ** |
| **11.** | **INDIVIDUĀLĀ RISINĀJUMA****IZSTRĀDĀŠANA** | Projektētājam savos risinājumos jāpiedāvā moderni materiāli un iekārtas, lai varētu lietot racionālas būvniecības metodes, kas samazinātu ēkas pārbūves laiku un izmaksas. Projektēšanas gaitā ar Projekta vadītāju un Pasūtītāju saskaņot konkrētas izvēlētas iekārtas, materiālus un tehniskos risinājumus. Ieprojektēto iekārtu, mehānismu un materiālu (arī rūpnīcas-izgatavotājas galvenie tehniskie rādītāji) apraksts ir jāpievieno tehniskajam projektam. Telpu apdarē izmantot viegli tīrāmus un veselībai nekaitīgus materiālus. |
| **12.** | **PRASĪBAS IZSTRĀDĀT:** |
| 12.1. | **BŪVPROJEKTA RISINĀJUMA****VARIANTU** | **Telpu plānojums, nesošās būvkonstrukcijas (pamati, sienas, grīdas, pārsegums, jumts):** Atbilstoši SIA “LK Projektu grupa” izstrādātajam tehniskajam projektam “Daugavpils 17. vidusskolas rekonstrukcija, aktu zāles un administrācijas telpu bloka izbūve Valmieras ielā 5, Daugavpilī” (turpmāk – projekts). Projekta autors var piedāvāt savus konstruktīvos risinājumus, taču konstrukcijām un materiāliem jābūt racionāliem, tehniski- ekonomiski pamatotiem. Jāveic izmaiņas telpu plānojumā nepieciešamā apjomā (jāparedz sanitārā mezgla telpas izbūvi cilvēkiem ar īpašām vajadzībām, pacēlāja riteņkrēslu lietotājiem izbūvi u.c. izmaiņas pēc nepieciešamības), kā arī ņemot vērā esošo administrācijas telpu bloka izbūvi. Papildus norādījumus par izmaiņu veikšanu telpu un ieejas mezglu plānojumā pasūtītājs sniegs būvprojekta izstrādes laikā. Ārējo sienu apmesto fasāžu projektu risinājumus izstrādā atbilstoši Eiropas tehniskajiem apstiprinājumiem, kas izdoti, pamatojoties uz Eiropas tehnisko apstiprinājumu vadlīnijām ārējām daudzslāņu siltumizolācijas sistēmām ETAG 004. Fasādes ārsienu apdare ap durvju/ logu ailām un fasādes apakšējā daļā (līdz logu ailām) jāparedz ar triecienizturības klasi- I, pārējā fasādes daļā- II.**Ailas:** Logu/ durvju bloku konstrukcija - atkarībā no ugunsdrošības normatīvu prasībām un atsevišķo telpu funkcijām Pielietojamām konstrukcijām un materiāliem jābūt racionāliem, tehniski - ekonomiski pamatotiem. Izvēlētās konstrukcijas un materiāli jāsaskaņo ar Pasūtītāju. Būvprojekta sastāvā norādīt sekojošu informāciju: 1. Logu/ durvju montāžas, ailsānu apdares tehnisko specifikāciju (būvdarbu apjomus), norādot to skaitu, izmērus, dalījuma un vēršanās virziena shēmu, krāsu, ārējo un iekšējo palodžu izmērus, moskītu sietu un mikroventilācijas elementu skaitu;2. Logu, durvju un palodžu montāžas mezglu konstrukciju, ar paliktņu montāžas enkuru izvietojuma attālumiem,montāžas šuves aizpildījumu, tvaika izolāciju no telpas puses un hidroizolāciju no ārpuses ar speciālām lentām vai citādi, ailsānu apdares shēmu,montāžas būvdarbu tehnoloģisko operāciju secību;3. Galvenos logu, durvju veiktspējas raksturlielumus, kurus nosaka LVS EN 14351-1:3.1. Siltumcaurlaidības koeficentu;3.2. Vēja slodžu izturību;3.3. Gaisa caurlaidību;3.4. Ūdens necaurlaidību;3.5. Akustiskās īpašības (skaņas izolācija);3.6. Mehānisko stiprību.Kodu atslēgas uzstādīšana ieejas durvīm. Jaunu durvju bloku ar brīvo ailas platumu 0,9 m uzstādīšana riteņkrēslu lietotāju iekļuvei ēkā u.c. telpās, nodrošinot būvnormatīva LBN 208-15 "Publiskas būves prasību izpildi. Gaisa pieplūdes restes uzstādīšana sanitāro mezglu telpu durvju vērtņu apakšdaļā. Ugunsdrošo durvju bloku uzstādīšana starp ēkas ugunsdrošajiem nodalījumiem. Dūmu izvades ailas saskaņā ar būvnormatīva LBN 201-15 “Būvju ugunsdrošība” prasībām.Jāparedz skatuves priekškara ierīkošanu, veicot aizkara jeb žalūzijas ar elektropiedziņu uzstādīšanu. |
|  |  | **Vides pieejamības prasību nodrošināšana:** Iekļuvi ēkā nodrošinat caur ieejas mezglu ar pandusu, nepieciešamības gadījumā paredzēt cilvēku pacēlāja izbūvi. Visas stikla sienas un durvju virsmas, marķē (ieteicams spilgti dzeltenā, oranžā, salātu zaļā) krāsā. Lai atvieglotu orientāciju telpā, sienām, grīdām un durvīm savstarpēji jākontrastē. Gluds, matēts un neslīdošs grīdas klājums, kurā tiek iestrādāta reljefa materiāla un kontrastējošas krāsas vadlīnija. Pie ārdurvīm jābūt tādam grīdas segumam, kas nonākot saskarē ar ūdeni, nerada slīdēšanu. Jānodrošina viegla durvju atvēršana vismaz 90o leņķī un maksimālais durvju atvēršanas spēks nepārsniedz 1 kg. Abās pusēs durvīm ir brīvais manevrēšanas laukums 1,5 m diametrā. Ieejas durvis ir aprīkotas ar pretpanikas rokturi un ar mehānismu automātiskai durvju atvēršanai izmantojot atvēršanas pogu. Visām stiklotām norobežojošām konstrukcijām, stikla sienām un durvju virsmām, jābūt izgatavotam no rūdīta vai armēta stikla, tās ir marķētas kontrastējošā (ieteicams spilgti dzeltenā, oranžā, salātu zaļā) krāsā.Jāieplāno sanitārā mezgla telpa ar nepieciešamo aprīkojumu riteņkrēslu lietotāju vajadzībām. **Siltumapgāde:** Paredzēt atsevišķa siltummezgla ierīkošanu, saskaņā ar SIA „Daugavpils Siltumtīkli” izdotajiem tehniskajiem noteikumiem, atbilstoši Latvijas Republikā spēkā esošajām projektēšanas, montāžas un ekspluatācijas normatīvo dokumentu prasībām.. Pieļaujama esošā siltummezgla modernizācija, ņemot vērā slodžu izmaiņas. Siltummezgla telpas remonts. Centrālapkures sistēmas sildelementu, paredzot to regulēšanas iespējas, kopā ar cauruļvadiem uzstādīšana, ap cauruļvadiem uzstādot plākšņu materiāla kārbas ar kontrollūkām. **Ventilācija:** Uzstādīt autonomu mehāniskās pieplūdes/nosūces ventilācijas sistēmu, izmantojot gaisa apstrādes agregātus ar rekuperāciju.Kā siltumnesējs jāizmanto etilēnglikols jeb cits nesasalstošs šķidrums.Pieplūdes un nosūces gaisa daudzumiem stāva robežās kopumā ir jābūt sabalansētiem. Iekārtas ir jānodrošina ar visiem automātikas un regulēšanas elementiem. Gaisa vados, kuri šķērso ugunsdrošās sienas, ir jāparedz ugunsdrošie vārsti, kuri nodrošina tādu pašu uguns noturību kā šķērsojamā siena. Lai novērstu kondensācijas procesa veidošanos, jāveic cauruļvadu izolācija, t.sk. vietās, kur tie šķērso ēkas sienas, pārseguma konstrukcijas. Visos gaisa vados ir jāparedz tīrīšanas iespēja visā gaisa vadu garumā, uzstādot tīrīšanas lūkas. Tīrīšanas lūkas jāuzstāda vietās, kuras nodrošina iespēju iztīrīt gaisa vadus 8 – 10 m attālumā uz katru pusi. Uz gaisa vadiem ir jāparedz trokšņu slāpētāji. Jāparedz iespēja uzstādīt plūsmas regulējošos vārstus telpās. Sanitārajos mezglos un pagrabtelpās pieļaujamas autonomas nosūces ventilācijas sistēmas ar mehāniskajiem ventilatoriem. Esošo ventilācijas šahtu pārbaude un, nepieciešamības gadījumā, šahtas hermetizācija. Lai nodrošinātu jaunuzstādītās ventilācijas sistēmas darbību, jāveic elektroinstalācijas (kabeļi, slēdži, rozetes, sadales, automātika u.c.) uzstādīšana nepieciešamā apjomā. Ja ventilācijas agregāti tiks uzstādīts uz ēkas jumta, jāparedz tehniskās ailas ar nepieciešamiem ģeometriskiem parametriem uzstādīšanu.  |
|  |  | **Elektroapgāde:**Projekta sadaļu izstrādāt atbilstoši būvnormatīva LBN 261-15 „Ēku iekšējā elektroinstalācija”, spēkā esošām un pielietojamām Latvijas Elektrotehniskās komisijas (LEK) energostandartu prasībām. Elektroinstalācijas, t.sk. sadales skapju un gaismekļu montāža, paredzot enerģiju taupošu LED gaismekļu uzstādīšanu. Skatuves izgaismošanas prožektoru uzstādīšana. Akustiskās sistēmas ierīkošana, lai nodrošinātu aktu zāles apskaņošanu. Spēka un apgaismošanas grupu tīklus paredzēt ar vara kabeļiem zem apmetuma, ģipškartona apšuvuma plātnēm, montāžas kanālos. Telpu apgaismojuma līmeni un gaismekļu, rozešu, slēdžu aizsardzības klasi IP izvēlēties atbilstoši normatīviem, atkarībā no telpas izmantošanas veida un funkcijām. Visu tehnoloģisko iekārtu korpusi, apgaismošanas armatūru korpusi, montāžas plaukti un kanāli, vēdināšanas kanāli un elektrosadaļņu korpusi jāsazemē. Jāparedz izveidot avārijas apgaismojumu ar iebūvētu akumulatoru saskaņā ar Latvijas būvnormatīviem.Teritorijas apgaismes prožektoru uzstādīšana uz ēkas fasādes pēc nepieciešamības. Automātiskās ugunsgrēka atklāšanas un trauksmes signalizācijas sistēmas, autmātiskās balss izziņošanas sistēmas uzstādīšana.Gadījumā, ja nepieciešams tīklu jaudas palielinājums, izpildītājs paredz iekļaut šos darbus būvprojekta sastāvā jeb izstrādāt atsevišķu projektu saskaņā ar A/S „Sadales Tīkls” izsniegtajiem tehniskajiem noteikumiem jaudas palielināšanai esošās līgumcenas ietvaros. **Videonovērošanas sistēmas:**Videonovērošanas sistēmu uzstādīšana skolas koplietošanas telpās. Izstrādājot šo projekta sadaļu jāvadās pēc - LVS EN 50173:2007 „Informācijas tehnoloģija. Universālās kabeļsistēmas”, LBN 262-15 "Elektronisko sakaru tīkli", MK noteikumiem Nr. 501 "Elektronisko sakaru tīklu ierīkošanas un būvniecības kārtība", citiem spēkā esošiem LBN normatīviem un LVS EN standartiem.Videonovērošanas sistēma nodrošina: - Videoieraksta sistēmas arhīva ietilpība paredzēta 15 dienām. Skapī videonovērošanas tīkla kabeļus paredzēts pievienot pie komutācijas paneļiem 24xRJ45 kat.6 ērtākai videonovērošanas sistēmas apkalpošanai. Videonovērošanas ieraksta sistēma (videonovērošanas serveris) nodrošina šādas iespējas: ierakstīt kadrus ar dažādas saspiešanas metodi (H.264, MPEG-4 & MJPEG); ierakstīt video, izmantojot t.s.” kustības detekciju”; mainīt ieraksta kvalitāti un kadru daudzumu sekundē; nepieciešamības gadījumā caurskatīt videoieraksta arhīvu netraucējot sistēmas darbībai; videonovērošanas sistēmas arhīva uzturēšana; informāciju ierakstīt uz citiem datu nesējiem (CD, DVD utml.) ar iespēju to nolasīt citos datoros; iespējams attālināti kontrolēt aktuālo situāciju, administrēt un skatīt videoieraksta arhīvu; Pie dežuranta, direktora kabinetā vai citās vietās, tiks uzstādīti datori ar LCD monitoru, lai attālināti novērot kamerās un administrēt video serveri. Visas uzstādītās videokameras ir krāsainas ar parametriem ne zemākiem kā:Matricas izšķirtspēja 3,0 Mpix CMOS- Dienas/Nakts iespējas Supreme Night Visibility;- Parametri: 3M (2048x1536)/ 1080P (1920x1080)/ 720P (1280x720)/D1 (704x480) - Iebūvēts standarts 802.3af, barošana caur PoE |
|  |  | **Teritorijas labiekārtošana:**Iespēju robežās, atbilstoši SIA “LK Projektu grupa” izstrādātajam tehniskajam projektam “Daugavpils 17. vidusskolas rekonstrukcija, aktu zāles un administrācijas telpu bloka izbūve Valmieras ielā 5, Daugavpilī”. Nepieciešamības gadījumā jāparedz drenāžas sistēmas ierīkošana gar ēkas pamatiem. Jāņem vērā ERAF projekta „Daugavpils pašvaldības izglītības iestāžu infrastruktūras attīstība -energoefektivitātes pasākumi un teritorijas labiekārtošana ilgtspējīgai pilsētvides attīstībai” ietvaros veiktie esošās ēkas energoefektivitātes paaugstināšanas un teritorijas labiekārtošanas būvdarbi. Būvprojekta ekonomiskā daļā jāiekļauj atsevišķa būvizmaksu tāme ar aprēķiniem, saistībā ar iepriekšminētajā projektā uzstādīto labiekārtojuma elementu, iekārtu demontāžu, norādot to izmaksas uzstādīšanas periodā. |
| 12.2. | IZPĒTES DARBI | **Topogrāfiskās uzmērīšanas plāna sagatavošana. Ģeoloģiskā izpēte. Esošās skolas ēkas tehniskā apsekošana** **saskaņā ar būvnormatīvu LBN 405-15” Būvju tehniskā apsekošana” un tā pielikumu, nepieciešamības gadījumā veicot konstrukciju atsegumus, kā arī novērtēt tehniskā nolietojuma pakāpi procentos (%).**  |
| 12.3. | TEHNOLOĢISKOIEKĀRTU PROJEKTU | **Nepieciešamības gadījumā- pacēlājs riteņkrēslu lietotājiem** |
| **13.** | **BŪVPROJEKTĒŠANAI NEPIECIEŠAMIE DOKUMENTI UN IZEJMATERIĀLI:** |
| 13.1. | BŪVNIECĪBAS IESNIEGUMS | **Sagatavo pasūtītājs kopā ar būvprojekta izstrādātāju** |
| 13.2. | BŪVATĻAUJA | **Sagatavo pasūtītājs** |
| 13.3. | ZEMES GABALA DOKUMENTI | **Ņemt vēra izstrādāto projektu (pēc nepieciešamības aktualizēt)** |
| 13.4. | ZEMES GABALA TOPOGRĀFISKAIS PLĀNS | **Aktualizē projektētājs**  |
| 13.5. | SITUĀCIJAS PLĀNS | **Ņemt vēra izstrādāto projektu (pēc nepieciešamības aktualizēt)** |
| 13.6. | BŪVES INVENTARIZĀCIJASMATERIĀLI | **Ņemt vēra izstrādāto projektu (pēc nepieciešamības aktualizēt)** |
| 13.7. | BŪVES TEHNISKĀS APSEKOŠANAS DATI | **Sagatavo projektētājs** |
| 13.8. | SANITĀRI HIGIĒNISKAISUZDEVUMS | **Pieprasa projektētājs** |
| 13.9. | BŪVPROJEKTA EKSPERTĪZE | **JĀ** (veic pasūtītājs) |
| **14.** | **PIEVIENOTIE TEHNISKIE NOTEIKUMI (Tehnisko noteikumu derīguma termiņa pagarināšanu veic projektētājs):** |
| 14.1. | ŪDENSAPGĀDEI | **Pieprasa pasūtītājs kopā ar projekta autoru** |
| 14.2. | KANALIZĀCIJAI | **Pieprasa pasūtītājs kopā ar projekta autoru** |
| 14.3. | SILTUMAPGĀDEI | **Pieprasa pasūtītājs kopā ar projekta autoru** |
| 14.4. | GĀZES APGĀDEI | **NĒ** |
| 14.5. | ELEKTROAPGĀDEI | **Pieprasa pasūtītājs kopā ar projekta autoru** |
| 14.6. | *VĀJSTRĀVAS TĪKLI:* |  |
| 14.6.1. | SIA “LATTELECOM” | **Pieprasa pasūtītājs kopā ar projekta autoru** |
| 14.6.2. | SIA “DAUTKOM” | **Pieprasa pasūtītājs kopā ar projekta autoru** |
| 14.6.3. | SIA „[LATVIJAS MOBILAIS TELEFONS](http://company.lursoft.lv/latvijas-mobilais-telefons/50003050931)” | **NĒ** |
| 14.7. | *IELAS UN CEĻI:* |  |
| 14.7.1 | [VAS "LATVIJAS VALSTS CEĻI"](https://www.facebook.com/LVCELI) | **Pieprasa pasūtītājs kopā ar projekta autoru** |
| 14.7.2 | DAUGAVPILS PILSĒTAS PAŠVALDĪBAS IESTĀDE „KOMUNĀLĀS SAIMNIECĪBAS PĀRVALDE” | **Pieprasa pasūtītājs** |
| 14.10. | VAS „LATVIJAS DZELZCEĻŠ” | **NĒ** |
| 14.11. | VALSTS KULTŪRAS PIEMINEKĻU AIZSARDZĪBAS INSPEKCIJA | **NĒ** |
| **15.** | **BŪVPROJEKTA SASKAŅOŠANA** | Ar visiem minētajiem inženierkomunikāciju turētajiem, tehnisko noteikumu izsniedzējiem, Daugavpils pilsētas domes Pilsētplānošanas s un būvniecības departamentu u.c. veic projektētājs |
| **16.** | **BŪVPROJEKTA EKSEMPLĀRU SKAITS** | Būvprojekts minimālā sastāvā: 3 ORIĢINĀLI + 2 DIGITĀLĀ VEIDĀ (PDF; DWG)Būvprojekts: 7 ORIĢINĀLI + 2 DIGITĀLĀ VEIDĀ (PDF; DWG) |
| **17. BŪVPROJEKTAM IR ŠĀDAS sastāvdaļas (CAURSKATĪT ESOŠO PROJEKTU UN PĒC NEPIECIEŠAMĪBAS AKTUALIZĒT SEKOJOŠAS DAĻAS)**  |
| **1. VISPĀRĪGĀ DAĻA:** |
| 1.1. Būvprojektēšanas uzsākšanai nepieciešamie dokumenti;1.2. Zemes gabala inženierizpētes dokumenti vispārīgajos būvnoteikumos noteiktajos gadījumos;1.3. Skaidrojošs apraksts, kurā norādīta vispārīga informācija par inženierbūves tehniskajiem rādītājiem un lietošanas veidu atbilstoši būvju klasifikācijai (norādot klasifikācijas četrciparu kodu); 1.4. Tehniskie vai īpašie noteikumi; 1.5. Atļaujas un saskaņojumi;1.6. Vispārīgo rādītāju lapa;1.7. Būvprojekta ģenerālplāns atbilstošā vizuāli uztveramā mērogā (M 1:250; M 1:500; M 1:1000) uz topogrāfiskā plāna; |
| **2. ARHITEKTŪRAS DAĻA:**2.1. vispārīgie rādītāji;2.2. teritorijas sadaļa:2.2.1. būvprojekta ģenerālplāns atbilstošā vizuāli uztveramā mērogā (M 1:250; M 1:500; M 1:1000) uz topogrāfiskā plāna;2.2.2. savietotais projektēto inženiertīklu plāns atbilstošā vizuāli uztveramā mērogā (M 1:250; M 1:500; M 1:1000) uz topogrāfiskā plāna;2.3. arhitektūras sadaļa:2.3.1. ēkas jumta un stāvu plāni ar telpu izmēriem, telpu nosaukumi;2.3.2. ēkas fasādes ar būtisko elementu (tai skaitā dekoratīvo) augstumu atzīmēm, norādēm par fasādes apdares būvizstrādājumiem, dekoratīvajām un konstruktīvajām detaļām, tehnisko iekārtu un atvērumu izvietojumu;2.3.3. raksturīgie griezumi ar augstuma atzīmēm;2.3.4. tehnisko iekārtu izvietojums;2.3.5. būvizstrādājumu specifikācijas. |
| Ir jāsagatavo tehnisko aprakstu apkopojums, kas nosaka prasības attiecībā uz materiāliem, precēm, tehnisko aprīkojumu vai priekšmetiem un kas raksturo materiālus, preces, tehnisko aprīkojumu vai priekšmetus tā, lai, tos iegūstot, tie atbilstu paredzētajiem mērķiem. Šie apraksti ietver vides aizsardzības noteikumus, projektēšanas prasības (arī prasības attiecībā uz invalīdu piekļuves iespējām), atbilstības novērtējuma un izpildes prasības, drošības noteikumus, kvalitātes nodrošināšanas sistēmu, terminoloģiju, izmērus, simbolus, pārbaudes noteikumus un metodes, fasējumu, marķēšanu, ražošanas procesus un metodes. Aprakstos iekļauj arī prasības attiecībā uz būvdarbu veikšanas metodēm un tehnoloģiju un citus tehniskos noteikumus, būvdarbiem vai būvei kopumā, vai materiāliem un priekšmetiem, kādus paredzēts izmantot būvē. Ja tas nav izšķiroši būvdarbu līguma priekšmeta pastāvēšanai, specifikācijās nenorāda specifisku izcelsmi, īpašu procesu, zīmolu, patentus vai specifiskus preču veidus, kas noteiktiem piegādātājiem vai precēm rada priekšrocības vai noraidīšanas iemeslu. Izņēmuma gadījumos šādu norādi var iekļaut, ja nav iespējams sagatavot pietiekami precīzu un skaidru aprakstu. Tādā gadījumā norādi lieto kopā ar vārdiem "vai ekvivalents".2.3.6. galveno ēkas detaļu mezglu risinājumi (cokola, jumta, pārsegumu, logu, durvju pieslēgumu mezgli). |
| **3. INŽENIERRISINĀJUMU DAĻA:** |
| 3.1. būvkonstrukcijas (pamati, pārsegumi, jumts un citas slodzi nesošas konstrukcijas) ar konstrukciju būtiskāko slodžu uzņemšanas mezglu detalizāciju;3.2. būvkonstrukciju detalizēta aprēķinu atskaite, kurā norādītas visas slodzes, slodžu shēmas un kopējais aprēķina modelis;3.3. ēkai nepieciešamie inženiertīkli (apkure, vēdināšana un gaisa kondicionēšana, elektroapgāde, drošības sistēmas) un to risinājumi (pieslēguma shēmas, specifikācijas, griezumi);3.4. citi inženierrisinājumi, ja tādi nepieciešami;3.5. vides aizsardzības pasākumi;3.6. būvizstrādājumu specifikācijas:Ir jāsagatavo tehnisko aprakstu apkopojums, kas nosaka prasības attiecībā uz materiāliem, precēm, tehnisko aprīkojumu vai priekšmetiem un kas raksturo materiālus, preces, tehnisko aprīkojumu vai priekšmetus tā, lai, tos iegūstot, tie atbilstu paredzētajiem mērķiem. Šie apraksti ietver vides aizsardzības noteikumus, projektēšanas prasības (arī prasības attiecībā uz invalīdu piekļuves iespējām), atbilstības novērtējuma un izpildes prasības, drošības noteikumus, kvalitātes nodrošināšanas sistēmu, terminoloģiju, izmērus, simbolus, pārbaudes noteikumus un metodes, fasējumu, marķēšanu, ražošanas procesus un metodes. Aprakstos iekļauj arī prasības attiecībā uz būvdarbu veikšanas metodēm un tehnoloģiju un citus tehniskos noteikumus, būvdarbiem vai būvei kopumā, vai materiāliem un priekšmetiem, kādus paredzēts izmantot būvē. Ja tas nav izšķiroši būvdarbu līguma priekšmeta pastāvēšanai, specifikācijās nenorāda specifisku izcelsmi, īpašu procesu, zīmolu, patentus vai specifiskus preču veidus, kas noteiktiem piegādātājiem vai precēm rada priekšrocības vai noraidīšanas iemeslu. Izņēmuma gadījumos šādu norādi var iekļaut, ja nav iespējams sagatavot pietiekami precīzu un skaidru aprakstu. Tādā gadījumā norādi lieto kopā ar vārdiem "vai ekvivalents". |
| **4****. DARBU ORGANIZĒŠANAS PROJEKTS** |
| **5. UGUNSDROŠĪBAS PASĀKUMU PĀRSKATS** |
| **6. ĒKAS ENERGOEFEKTIVITĀTES NOVĒRTĒJUMS APRĒĶINĀTAJAI ENERGOEFEKTIVITĀTEI. ĒKAS PAGAIDU ENERGOSERTIFIKĀTS.** |
| **7. REKOMENDĀCIJAS UN NORĀDĪJUMI BŪVES UZTURĒŠANAI.** |
| **8. PIELIKUMI:** |
| 8.1. Būvprojekta ekspertīzes atzinums (t.sk. ekonomikas daļai) – sagatavo pasūtītājs.8.2. Topogrāfiskās izpētes atskaite. |
| **9. EKONOMISKĀ DAĻA** |
| 9.1. iekārtu, konstrukciju un būvizstrādājumu kopsavilkums;9.2. būvdarbu apjomu saraksts;9.3. izmaksu aprēķins (tāme).  |
| Būvprojekta eksemplārus sagatavot atbilstoši arhivēšanas prasībām. |
| Būvprojektu aktualizēt, ievērojot spēkā esošo būvniecības regulējumu, Daugavpils pilsētas domes Pilsētplānošanas un būvniecības departamenta priekšlikumus, pastāvošos LBN, LVS, noteikumus un normas.Būvprojekta noformēšana jāveic ievērojot Latvijas būvnormatīvu LBN 202-15 „Būvprojekta saturs un noformēšana”. |
| **19. IZSTRĀDES TERMIŅI:** 19.1 būvprojekts minimālā sastāvā – **30 (trīsdesmit)** dienu laikā (no līguma noslēgšanas dienas); 19.2. būvprojekta iesniegšana Pasūtītājam ekspertīzes veikšanai – **90 (deviņdesmit)** dienu laikā (no līguma noslēgšanas dienas);19.3. būvprojekta ar pozitīvu ekspertīzes slēdzienu iesniegšanas termiņš – **30 (trīsdesmit)** dienas pēc būvprojekta ekspertīzes pirmā slēdziena saņemšanas;19.4. līguma izpildes gala termiņš (būvvaldē saskaņotais būvprojekts) – **30 (trīsdesmit)** dienas pēc būvprojekta ekspertīzes pozitīvā slēdziena saņemšanas. |
| Tehniskā dokumentācija jāsagatavo 4 (četros) eksemplāros un 1 (viens) eksemplārs pasūtītājam CD diskā DWG un PDF formātā.  |
| **Pasūtītājs:****Daugavpils pilsētas Izglītības pārvalde**reģ.Nr. 90009737220Saules iela 7, Daugavpils, LV – 5401Vadītāja M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA “Celtniecības projektu vadība”**reģ.Nr.41503040735Vaļņu iela 4C, Daugavpils, LV - 5401Valdes loceklis V.Prokopkins \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Punkts papildināts saskaņā ar jaunā Publisko iepirkumu likuma prasībām. [↑](#footnote-ref-1)